AutoProfi.BG  0889 68 63 60
Макар да не е сложно устройство, ауспухът изпълнява ключови функции. Подобно на гърнетата, той неутрализира звуковите вълни и свежда до минимум шума от работещия двигател. Освен това, чрез него всички обработени газове се изхвърлят от системата. Към функциите на ауспуха се прибавят също насочване на токсичните газове далеч от купето, осигуряване на равномерен поток на обработените емисии и намаляването нивата на азотните оксиди, въглеродните окиси и т.н. Като един от компонентите на изпускателната система, ауспухът също оказва влияние за доброто състояние на двигателя на автомобила. Неефективното изхвърляне на изгорелите газове би довело до неефективност на автомобила - повишаване разхода на гориво, увеличаване нивата на изхвърляните емисии и т.н. Освен това ауспухът може да подскаже за нередности в двигателя, които могат да се разпознаят според вида на пушека. Към тях се включват горене на масло, нарушаване на охладителната система, недостатъчно количество всмукан кислород и т.н. Ето защо поддържането на изпускателната система, включително и ауспуха, е от жизнено важно значение за оптималната работа на моторните превозни средства. Разположен в края на изпускателната система, ауспухът има също толкова важна задача, колкото останалите компоненти от нея. Вследствие от редица фактори, той може да изгуби своите качества, което да изисква неговата подмяна.